# name
La industrialització xocolatera. El cas de Chocolates Amatller, 1874-1910

# metadata.dc.description[].value
Màster Oficial d'Història Econòmica, Facultat d'Economia i Empresa, Universitat de Barcelona, Curs: 2019-2020, Tutor: Àlex Sánchez Suárez

# metadata.dc.description.abstract[].value
Des de la seva arribada a Europa, la xocolata era una beguda estimulant produïda manualment i consumida per les classes benestants. Durant la segona meitat del segle XIX, se’n va democratitzar el consum gràcies a una transformació radical del sector xocolater; per una banda, les innovacions tecnològiques en van industrialitzar el procés de fabricació; i per l’altra, les noves estratègies comercials i publicitàries van convertir la xocolata en un producte popular i alhora vinculat a la sofisticació i exclusivitat heretats dels temps preindustrials. L’empresa familiar Chocolates Amatller és un exemple d’aquesta evolució del sector xocolater. Nasqué a finals del segle XVIII com un obrador artesà; a mitjans del dinou esdevingué un negoci rentable de compra-venda de productes colonials, al mateix temps que començava a mecanitzar la fabricació de la xocolata; i a finals de segle, durant la gerència d’Antoni Amatller Costa (1874- 1910), tercera generació de la nissaga, l’empresa va créixer tant a nivell productiu com comercial, fins a erigir-se com una de les marques més emblemàtiques d’Espanya.

# metadata.dc.title[].value
La industrialització xocolatera. El cas de Chocolates Amatller, 1874-1910